DIREKTIVA 2002/61/ES EVROPSKEGA PARLAMENTA IN SVETA

z dne 19. julija 2002

o devetnajsti spremembi Direktive Sveta 76/769/EGS v zvezi z omejitvami pri trženju in uporabi nekaterih nevarnih snovi in pripravkov (azobarvila)

EVROPSKI PARLAMENT IN SVET EVROPSKE UNIJE STA -

ob upoštevanju Pogodbe o ustanovitvi Evropske skupnosti in zlasti člena 95 Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2],

v skladu s postopkom, določenim v členu 251 Pogodbe [3],

ob upoštevanju naslednjega:

(1) Delo na notranjem trgu naj bi postopoma izboljšalo kakovost življenja, varovanje zdravja in varnost potrošnika. Ukrepi, predpisani v tej direktivi, zagotavljajo visoko stopnjo varstva zdravja in potrošnikov.

(2) Tekstilni in usnjeni izdelki, ki vsebujejo nekatera azobarvila, lahko sproščajo nekatere arilamine, ki lahko predstavljajo tveganje za nastanek raka.

(3) Omejitve, ki so jih nekatere države članice že sprejele ali načrtovale pri uporabi z azobarvili barvanih tekstilnih in usnjenih izdelkov, zadevajo dokončno vzpostavitev in delovanje notranjega trga. Zaradi tega je na tem področju treba približati zakonodaje držav članic in spremeniti Prilogo I k Direktivi Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [4].

(4) Znanstveni odbor za strupenost, strupenost za ekosisteme in okolje je po posvetovanju s Komisijo potrdil, da tekstilno in usnjeno blago, barvano z nekaterimi azobarvili, predstavlja skrb zbujajoče tveganje za nastanek raka.

(5) Zaradi varovanja zdravja ljudi bi bilo treba uporabo nevarnih azobarvil in dajanje v promet nekaterih izdelkov, barvanih s takimi barvili, prepovedati.

(6) Za tekstilne izdelke iz recikliranih vlaken naj bi se za amine s seznama v točki 43 Priloge k Direktivi 76/769/EGS uporabila največja koncentracija 70 ppm. To naj bi veljalo za prehodno obdobje do 1. januarja 2005, če se amini sproščajo zaradi ostankov predhodnega barvanja teh vlaken. To bo omogočilo recikliranje tekstilij, kar je splošno koristno za okolje.

(7) Za uporabo te direktive so potrebne usklajene preskusne metode. Komisija naj bi skladno s členom 2a Direktive 76/769/EGS določila take metode. Preskusne metode naj bi se po možnosti razvile na evropski ravni, če je primerno, naj bi jih razvil Evropski odbor za standardizacijo.

(8) Z vidika novih znanstvenih spoznanj naj bi se ponovno preverila ustreznost preskusnih metod, vključno s preskusnimi metodami za analizo 4-amino azobenzena.

(9) Z vidika novih znanstvenih spoznanj naj bi se ponovno preverila ustreznost določb o določenih azobarvilih, zlasti glede na potrebo po vključitvi drugih snovi, ki jih ta direktiva ne zajema, kot tudi drugih aromatskih aminov. Posebno pozornost je treba posvetiti možnim tveganjem za otroke.

(10) Ta direktiva se uporablja brez vpliva na zakonodajo Skupnosti o minimalnih zahtevah za varovanje delavcev, ki jih vsebuje Direktiva Sveta 89/391/EGS[5] in posamične direktive, ki temeljijo na njej, zlasti Direktiva Sveta 90/394/EGS[6] ter Direktiva 98/24/ES Evropskega parlamenta in Sveta[7] -

SPREJELA NASLEDNJO DIREKTIVO:

Člen 1

Priloga I k Direktivi 76/769/EGS se spremeni, kakor je določeno v Prilogi k tej direktivi.

Člen 2

Preskusne metode za uporabo točke 43 Priloge I k Direktivi 76/769/EGS sprejme Komisija skladno s postopkom iz člena 2a tiste direktive.

Člen 3

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 11. septembra 2003. O tem takoj obvestijo Komisijo.

Te predpise začnejo uporabljati najpozneje 11. septembra 2003.

2. Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.

Člen 4

Ta direktiva začne veljati na dan objave v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 19. julija 2002

Za Evropski parlament Za Svet

Predsednik Predsednik

P. COX T. PEDERSEN

PRILOGA

Priloga I k Direktivi 76/769/EGS se spremeni, kakor sledi:

1. Doda se naslednja točka:

"43. Azobarvila 1. Azobarvil, ki z redukcijsko cepitvijo ene ali več azo skupin lahko sprostijo enega ali več aromatskih aminov, uvrščenih na seznam v Prilogi, v koncentracijah, ki jih je mogoče zaznati, to je nad 30 ppm v končnih izdelkih ali njihovih barvanih delih - skladno s preskusno metodo, določeno v skladu s členom 2a te direktive - se ne sme uporabljati za tekstilne ali usnjene izdelke, ki lahko pridejo v neposreden in podaljšan stik s človeško kožo ali ustno votlino, kot so: - oblačila, posteljnina, brisače, lasni vložki, lasulje, klobuki, plenice in drugi higienski izdelki, spalne vreče, - obutev, rokavice, pasovi zapestnih ur, ročne torbice, denarnice/listnice, aktovke, prevleke za stole, denarnice, ki se jih nosi okoli vratu, - tekstilne ali usnjene igrače in igrače, katerih del so tekstilna ali usnjena oblačila, - preja ali tkanine, predvidene za uporabo končnega potrošnika. 2. Tekstilnih in usnjenih izdelkov iz zgornje točke 1 se ne sme dajati v promet, če ne izpolnjujejo zahtev iz prejšnje točke. Do 1. januarja 2005 se ta določba ne uporablja za tekstilne izdelke iz recikliranih vlaken, če se amini sproščajo zaradi ostankov predhodnega barvanja teh vlaken in če se našteti amini sproščajo v koncentracijah pod 70 ppm. 3. Komisija najpozneje do 11. septembra 2005 glede na nova znanstvena spoznanja ponovno preveri ustreznost določb za azobarvila."

2. Dodatku se doda naslednja točka:

"Točka 43 - Azobarvila

Seznam aromatskih aminov

Št. CAS: Št. INDEKS: Št. ES: Snovi

1 92-67-1 612-072-00-6 202-177-1 Bifenil-4-ilamin 4-aminobifenil ksenil amin

2 92-87-5 612-042-00-2 202-199-1 Benzidin

3 95-69-2 202-441-6 4-kloro-o-toluidin

4 91-59-8 612-022-00-3 202-080-4 2-naftilamin

5 97-56-3 611-006-00-3 202-591-2 o-aminoazotoluen 4-amino-2', 3-dimetilazobenzen 4-o-tolilazo-o-toluidin

6 99-55-8 202-765-8 5-nitro-o-toluidin

7 106-47-8 612-137-00-9 203-401-0 4-kloroanilin

8 615-05-4 210-406-1 4-metoksi-m-fenilendiamin

9 101-77-9 612-051-00-1 202-974-4 4,4'-metilendianilin 4,4'-diaminodifenilmetan

10 91-94-1 612-068-00-4 202-109-0 3,3'-diklorobenzidin 3,3'-diklorobifenil-4,4'-ilendiamin

11 119-90-4 612-036-00-X 204-355-4 3,3'-dimetoksi benzidin o-dianizidin

12 119-93-7 612-041-00-7 204-358-0 3,3'-dimetilbenzidin 4,4'-bi-o-toluidin

13 838-88-0 612-085-00-7 212-658-8 4,4'-metilendi-o-toluidin

14 120-71-8 204-419-1 6-metoksi-m-toluidin p-kresidin

15 101-14-4 612-078-00-9 202-918-9 4,4'-metilen-bis-(2-kloroanilin) 2,2'-dikloro-4,4'-metilen dianilin

16 101-80-4 202-977-0 4,4'-oksidianilin

17 139-65-1 205-370-9 4,4'-tiodianilin

18 95-53-4 612-091-00-X 202-429-0 o-toluidin 2-aminotoluen

19 95-80-7 612-099-00-3 202-453-1 4-metil-m-fenilendiamin

20 137-17-7 205-282-0 2,4,5-trimetilanilin

21 90-04-0 612-035-00-4 201-963-1 o-anisidin 2-metoksianilin

22 60-09-3 611-008-00-4 200-453-6 4-amino azobenzen"

[1] UL C 89 E, 28.3.2000, str. 67 in

UL C 96 E, 27.3.2001, str. 269.

[2] UL C 204, 18.7.2000, str. 90.

[3] Mnenje Evropskega parlamenta z dne 7. septembra 2000 (UL C 135, 7.5.2001, str. 257), Skupno stalia[pic]

[pic]e Sveta z dne 18. februarja 2002 (UL C 119 E, 22.5.2002, str. 7) in Sklep Evropskega parlamenta z dne 11. junijaskega parlamenta z dne 7. septembra 2000 (UL C 135, 7.5.2001, str. 257), Skupno stališče Sveta z dne 18. februarja 2002 (UL C 119 E, 22.5.2002, str. 7) in Sklep Evropskega parlamenta z dne 11. junija 2002 (še ni objavljen v Uradnem listu).

[4] UL L 262, 27.9.1976, str. 201. Direktiva, kakor je nazadnje spremenjena z Direktivo Komisije 2001/91/ES (UL L 286, 30.10.2001, str. 27).

[5] UL L 183, 29.6.1989, str. 1.

[6] UL L 196, 26.7.1990, str. 1. Direktiva, kakor je nazadnje spremenjena z Direktivo 1999/38/ES (UL L 138, 1.6.1999, str. 66).

[7] UL L 131, 5.5.1998, str. 11.